Lisa 1
Tehniline kirjeldus

Töö	Nursipalu harjutusvälja olemasoleva müra modelleerimine 
Objekt 	Võru maakond, Rõuge, Võru ja Antsla vallad, Nursipalu harjutusväli

1.	Töö eesmärk ja sisu

Töö eesmärk on hinnata müra levimist Nursipalu harjutusvälja kasutuskoormuse andmete alusel ja võrrelda tulemusi militaarmüra regulatsioonis toodud normtasemetega. Saadud tulemusi tuleb võrrelda 2023 koostatud Nursipalu harjutusvälja laiendamise müra modelleerimise tulemustega. 

Töö koosneb kahest osast:
-	esimene osa on harjutusvälja kasutuskoormuse andmete alusel militaarmüra hindamine ja modelleerimine militaarmüra regulatsiooni (RKIK, 2019) nõuete järgi ning tulemuste esitamine aruandena, sh müralevikukaartide koostamine.
-	teine osa on esimeses osas koostatud töö ja 2023. a koostatud Nursipalu harjutusvälja laiendamise müra modelleerimise tulemuste omavaheline võrdlemine ja analüüsimine, sh aruande ja koondkaartide, mis ilmestavad mõlema töö osa müraolukordasid (sh müra muutuseid), koostamine. 

2.	Nõuded töö tegemisele ja sisule

2.1.	Töö tuleb koostada militaarmüra regulatsiooni (RKIK, 2019) põhimõtete ja nõuete järgi. Töö peab vastama valdkonna standarditele, sh militaarmüra modelleerimise alusena kasutada standardit ISO 9613-2.
2.2.	Töö osas 1 modelleeritavad kaardid:
2.2.1.	aktiivse harjutuspäeva tüüpiline päevane müraolukord, müra hinnatud tase päevasel ajavahemikul Ld;
2.2.2.	aktiivse harjutuspäeva päevane müraolukord Ld vastavalt suurima laskude arvuga päevale;
2.2.3.	aktiivse harjutuspäeva päevane müraolukord Ld vastavalt suurima helivõimsustasemega relvast laskmise maksimaalse laskude arvuga päevale;
2.2.4.	aktiivse harjutuspäeva päevane müraolukord Ld vastavalt lõhkamisel kasutatava suurima lõhkeaine kogusega päevale;
2.2.5.	suurekaliibriliste relvade üksiku mürasündmuse C-korrigeeritud heliekspositsioonitasemega LCE seonduvad müraolukorrad (3 tk).
2.3.	Töö osas 2 koostatavad erinevate müraolukordade muutuseid kajastavad võrdluskaardid:
2.3.1.	aktiivse harjutuspäeva tüüpiline päevane müraolukord, müra hinnatud tase päevasel ajavahemikul Ld;
2.3.2.	aktiivse harjutuspäeva päevane müraolukord Ld vastavalt suurima laskude arvuga päevale;
2.3.3.	aktiivse harjutuspäeva päevane müraolukord Ld vastavalt suurima helivõimsustasemega relvast laskmise maksimaalse laskude arvuga päevale;
2.3.4.	aktiivse harjutuspäeva päevane müraolukord Ld vastavalt lõhkamisel kasutatava suurima lõhkeaine kogusega päevale;
2.3.5.	suurekaliibriliste relvade üksiku mürasündmuse C-korrigeeritud heliekspositsioonitasemega LCE seonduvad müraolukorrad.
2.4.	Kaartidel peab näitama lähimate Natura alade asukohti ja aruandes välja tooma nendeni jõudvad müratasemed.
2.5.	Modelleerimise tulemuste kohta koostatakse aruanne militaarmüra regulatsiooni kohaselt.
2.6.	Kasutatavate relvade emissioonitasemete kirjeldamiseks kasutada tellija poolt antavaid andmeid ja vajadusel analoogsete tööde andmeid.
2.7.	Eraldi tuleb koostada aruanne töö osas 1 koostatud uuringu ja „Nursipalu harjutusvälja laiendamise mürauuring“ (Akukon OÜ, 2023) tulemuste võrdluse kohta: 
2.7.1.	võrdluses tuleb välja tuua muutused olemasoleva olukorra ja 2023. aastal koostatud Nursipalu harjutusvälja laiendamise mürauuringu tulemuste vahel. 
2.8.	Töövõtja hangib töö koostamiseks vajaliku kaardimaterjali (sh maapinnamudel ja aluskaart), mida tellija antav materjal ei taga. Kohustus on kasutada ajakohaseid Maa-ameti väljastatavaid andmeid.
2.9.	Töövõtjal on õigus eelnevalt tellijaga kooskõlastades kasutada töö teostamiseks teisi mh teiste riikide samalaadsete uuringute materjale ning andmeid, kui need on töö koostajale vajalikud ja kättesaadavad.
2.10.	Töökoosolekud lepitakse kokku vastavalt Tellija ja/või töövõtja vajadustele 

3.	Tähtajad

3.1 Töö aruande esitamise lõpptähtaeg on 01.05.2024. 

4.	Tellijale antavad materjalid

Tehnilise kirjelduse järgi koostatud tööd koos kõikide lisadega (sh mürakaardid) tuleb esitada tellijale elektrooniliselt allkirjastatuna (pdf- ja doc-vormingus, tabelandmed xls-vormingus, kaardiandmed shp-vormingus), müra levikut iseloomustavad kaardid pdf-vormingus, müra samajooned shp-, dwg- või tab-vormingus (võimaldamaks kaarte kasutada ArcGIS programmis).